Serie A nu a avut o luptă la titlu foarte strânsă, întrucât Inter a câștigat foarte lejer campionatul. Bucuria milanezilor a ilustrat o diferența majoră față de cluburile care s-au bătut pentru locul secund.
Deși erau aproape siguri de calificarea în Liga Campionilor, la care visează și Gigi Becali, italienii așteptau matematic acest rezultat. AS Roma a pierdut cu Atalanta, care s-a calificat in finala Europa League. scor 1-2, într-o partidă din etapa a 36-a a Serie A, iar Bologna nu mai poate fi scoasă din calcule.
Bologna a fost revelația sezonului acesta de Serie A, unde a reușit o minune, fiind la prima calificare în prestigioasa competiție. Mai impresionant este constanța italienilor, care au devansat cluburi precum Roma, Lazio sau Napoli.
Etapa 36-a a adus chiar o victorie în fața napoletanilor, scor 2-0. În acest moment, Bologna ocupă poziția a treia, cu 67 de puncte. Formația condusă de Thiago Motta a avut un sezon de vis, fiind devansati doar de rivalele AC Milan și Inter.
Thiago Motta a avut o defensivă de fier la Bologna, care are a doua cea mai bună apărare din campionat. De altfel, mulți dintre jucătorii italienilor sunt pe radarul marilor cluburi, cum ar fi Joshua Zirkzee, dorit de Arsenal.
Președintele celor de la Bologna, Joey Saputo, a celebrat performanța incredibilă reușită de Bologna. Italianul a oferit un mesaj special pe pagina de Facebook a Bolognei, unde a lăudat clubul pe care îl conduce.
„Mă întorc la Bologna în aceste ore pentru a sărbători cu tot orașul această realizare istorică. Bologna revine în Europa și face acest lucru prin calificarea la cea mai importantă competiție, Champions League, la șaizeci de ani de la participarea în Cupa Campionilor de atunci (n.r.- fostul format din Champions League, fără grupe).
Familia mea și cu mine vrem să împărtășim această bucurie imensă cu Thiago și băieții săi care au reușit o ispravă memorabilă, cu toți managerii, angajații și colaboratorii Bolognei. Ei muncesc zilnic pentru binele clubului și în special cu toți fanii noștri fantastici.
Ei merită această satisfacție mai mult decât oricine altcineva, pentru că au fost mereu alături de Bologna, chiar și în cele mai dificile momente ale istoriei noastre”, a postat Bologna pe Facebook, dupa declarația lui Joey Saputo.